เมื่อสองถึงสามสัปดาห์ที่แล้ว เราได้ข่าวว่ามีร้านอาหารเปิดใหม่ จึงไปหาข้อมูล และไปสะดุดตากับเมนูหนึ่ง ซึ่งเป็นภาพปีกบนไก่หมักสีส้มอ่อนๆ วางเรียงรายอยู่ พร้อมกับชีสเยอะพอสมควร ด้วยความที่เป็นคนชอบทานชีสอยู่แล้ว จึงต้องขอไปลองสักหน่อย
ร้านHoly grills ตั้งอยู่บนถนนทางเข้ากองบิน หาร้านได้ไม่ยากเพราะอยู่ติดถนนเลย พอเรามาถึง เราไม่รอช้า สั่งไป2เมนู คือ ไก่แซ่บจุ่มชีสและซี่โครงหมูบาร์บีคิว ไก่แซ่บจุ่มชีสจะเป็นปีกบนหมัก รสชาติออกไปทางแนวไก่นิวออลีนส์ ไม่เผ็ดมาก เสิร์ฟคู่กับชีสปริมาณพอสมควรบนเตาปิ้งย่าง โกยส่วนตัวแล้วเราชอบเมนูนี้นะ ชีสยืดๆมาพันรอบไก่ หยิบเข้าปาก เคล้ากับกลิ่นหอมของชีส ฟินอย่าบอกใคร ในส่วนของซี่โครงหมูบาร์บีคิวก็โอเคนะ ซอสบาร์บีคิวรสชาติกลมกล่อม หอมเครื่องเล็กน้อย กำลังดี ในเรื่องราคาก็ไม่ได้ถึงกับแพงมาก ไก่แซ่บจุ่มชีสราคาอยู่ที่ชุดละ199บาท ซึ่งเราคิดว่าได้ชีสเยอะขนาดนี้ รสชาติขนาดนี้ ราคาเท่านี้ก็โอเคแหละ
ตัดเกรด: B